sagorsarker/bangla-wikipedia huggingface dataset:
কাম্য পাঞ্জাবী

কাম্য পাঞ্জাবী একজন ভারতীয় টেলিভিশন অভিনেত্রী। তিনি হিন্দি টেলিভিশন ধারাবাহিকে সাধারণত নেতিবাচক ভূমিকায় অভিনয় করেন। তিনি বানু মে তেরি দুলহান, মর্যাদা: লেকিন কাব তাক এবং শক্তি - অস্তিত্ব কে এহসাস কি-তে অভিনয় করে জনপ্রিয়তা লাভ করেন। তিনি ২০১৩ সালে আপাতবাস্তব টেলিভিশন অনুষ্ঠান বিগ বসের প্রতিযোগী ছিলেন।
খোলা আমজাদ

খোলা আমজাদ ( ; জন্ম: ১২ ডিসেম্বর, ১৯৫২) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
খোলা আমজাদ ১৯৫২ সালের ১২ ডিসেম্বরে পাকিস্তানের পাঞ্জাব প্রদেশের মুলতানে জন্মগ্রহণ করেছিলেন। <ref name="pap/2013"></ref>
তিনি ১৯৭৬ সালে আলিয়ঁস ফ্রঁসেজ থেকে ফরাসি ভাষায় মাস্টার ডিপ্লোমা অর্জন করেছিলেন। তিনি ২০০০ সালে বাহাউদ্দিন জাকারিয়া বিশ্ববিদ্যালয় থেকে অফিস ব্যবস্থাপনায় স্নাতকোত্তর ডিপ্লোমা সম্পন্ন করেছিলেন। 
তিনি ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
অঞ্জলি শর্মা

অঞ্জলি শর্মা (জন্ম ১২ ডিসেম্বর ১৯৫৬) একজন সাবেক ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি তিনটি ওয়ানডে আন্তর্জাতিক খেলেছেন। তিনি সেরা বোলিং ১/৩২ দিয়ে দুটি উইকেট নিয়েছিলেন।
শর্মা ১৯৭৫-১৯৮৪ সালে দিল্লি রাজ্যের হয়ে প্রথম শ্রেণির ম্যাচ খেলেছিলেন এবং ১৯৮৩ সালে জাতীয় টুর্নামেন্টের অধিনায়ক ছিলেন।
২০২০ সালের জুনে, তিনি "দিল্লি ও জেলা ক্রিকেট অ্যাসোসিয়েশনের" অ্যাপেক্স কাউন্সিলে মনোনীত হন। ২০২০ সালের নভেম্বর মাসে তিনি ২০২০-২১ মেয়াদে কাউন্সিলের খেলোয়াড় কল্যাণ কমিটির সভাপতি হন।
সুনীতা সিং

সুনিতা সিং (; née সুনিতা কানোজিয়া; জন্ম ২২ ফেব্রুয়ারি ১৯৭৪ এ অমৃতসর, পাঞ্জাবে) একজন সাবেক টেস্ট এবং ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ডানহাতি ব্যাটসম্যান এবং ডানহাতি মাঝারি গতিতে বোলিং করেন। তিনি ভারতের হয়ে দুটি টেস্ট এবং ১৮ টি ওয়ানডে খেলেছেন।
নিগহাত ইন্তেসার ভাট্টি

নিগহাত ইন্তেসার ভাট্টি ( ; জন্ম: ১ জানুয়ারি, ১৯৯৬) হলেন একজন পাকিস্তানি রাজনীতিবিদ যিনি ২০১৪ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
নিগহাত ইন্তেসার ভাট্টি ১৯৬৬ সালের ১লা জানুয়ারিতে পাকিস্তানের পাঞ্জাব প্রদেশের হাফিজাবাদ জেলার পিন্ডি ভাট্টিয়ানে জন্মগ্রহণ করেছিলেন।
তিনি ২০১৩ সালের পাকিস্তানের সাধারণ নির্বাচনে পাকিস্তান মুসলিম লীগ (এন) (পিএমএল-এন) এর পিপি -১০৭ (হাফিজাবাদ-৩) নির্বাচনী আসন থেকে পাঞ্জাব প্রাদেশিক পরিষদে প্রার্থী হয়েছিলেন। তবে নির্বাচনে তিনি পরাজিত হয়েছিলেন। তিনি ৪৮,২৭২টি ভোট পেয়ে স্বতন্ত্র প্রার্থী সৈয়দ শোয়েব শাহ নওয়াজের কাছে আসনটি হেরেছিলেন। <ref name="ecp/2013"></ref>
তিনি ২০১৪ সালের মে মাসে অনুষ্ঠিত উপনির্বাচনে পূর্ববর্তী আসন থেকেই পাকিস্তান তেহরিক-ই-ইনসাফের (পিটিআই) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। সেবার তিনি ৪৪,০৩৩টি ভোট পেয়ে পিএমএল-এনের প্রার্থী সরফরাজ খান ভাট্টিকে পরাজিত করেছিলেন।
গরিমা জৈন

গরিমা জৈন একজন ভারতীয় অভিনেত্রী। তিনি মর্দানি ২ (২০১৯), আফত-ই-ইশক (২০২১) এবং গান্দি বাত, এক্সএক্সএক্স ২, মাস্তরাম-এর মতো ওয়েব সিরিজ করেছেন।
২০১৩ সালে, গরিমা মহাভারতে টিভি সিরিজে দুশালার চরিত্রে অভিনয় করেছিলেন।এছাড়াও তিনি ইয়ে হ্যায় মহাবাতে ধারাবাহিকে অভিনয় করেন।
নাজিমা

নাজিমা (২৫ শে মার্চ ১৯৪৮- মেহের-উন-নিসা) ছিলেন একজন বলিউড অভিনেত্রী। তিনি ১৯৬০ ও ১৯৭০ এর দশকের গোড়ার দিকে চলচ্চিত্রে পার্শ্ব-অভিনেত্রী হিসাবে অভিনয়ের জন্য সমধিক বিখ্যাত ছিলেন। তিনি বলিউডের "অধিবাসী বোন" (রেসিডেন্ট সিস্টার) হিসাবে পরিচিত ছিলেন। 
নাজিমা ১৯৪৮ সালের ২৫শে মার্চে মহারাষ্ট্রের নাশিকে জন্মগ্রহণ করেছিলেন। তাঁর প্রকৃত নাম ছিল মেহের-উন-নিসা। তিনি অভিনেত্রী শরীফা বাই (১৯৩০-এর দশকের) এবং হুসনে বানুর (১৯৪০-এর দশকের) সাথে সম্পর্কিত ছিলেন। তাঁরা দুজন ছিলেন যথাক্রমে তাঁর দাদি ও খালা। তিনি মুম্বইয়ের (তৎকালীন বোম্বাই) একটি উচ্চ বিদ্যালয়ে ভর্তি হয়েছিলেন। চলচ্চিত্র পটভূমির পরিবার থেকে আসার ফলে তিনি খুব দ্রুতই অভিনয় শুরু করেছিলেন। তাঁর প্রথম দিককার চলচ্চিত্রগুলোতে তিনি বেবি চাঁদ নামে শিশু অভিনেত্রী হিসাবে অভিনয় করেছিলেন। 
নাজিমা ১৯৮৪ সালে শিশু অভিনেত্রী হিসাবে বিরাজ বহু চলচ্চিত্রের মাধ্যমে নিজের অভিনয় জীবন শুরু করেছিলেন। ১৯৫৮ সালে তিনি "প্রিন্সেস সাবা" স্টান্ট চলচ্চিত্রে নায়িকা হিসাবে আত্মপ্রকাশ করেছিলেন। তিনি ১৯৬১ সালে "উমর কয়েদ" ছায়াছবির মধ্য দিয়ে মূলধারার চলচ্চিত্রে অভিনয় আরম্ভ করেছিলেন যা পরিচালনা করেছিলেন তার চাচা চলচ্চিত্র পরিচালক আস্পি ইরানি।
১৯৭২ সালে "বেইমান" ছবিতে মনোজ কুমারের বোনের চরিত্রে অভিনয় করার জন্য তিনি সেরা পার্শ্ব অভিনেত্রী বিভাগে "ফিল্মফেয়ার পুরস্কারের" জন্য মনোনীত হয়েছিলেন।
রোমিনা খুরশিদ আলম

রোমিনা খুরশিদ আলম ( ; জন্ম ১৮ জুলাই ১৯৭৬) হলেন একজন পাকিস্তানি রাজনীতিবিদ। তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
তিনি ১৯৭৬ সালের ১৮ জুলাই পাকিস্তানের পাঞ্জাব প্রদেশের গুজরানওয়ালায় জন্মগ্রহণ করেছিলেন। 
তিনি একটি খ্রিস্টান পরিবারে জন্মগ্রহণ করেছিলেন কিন্তু ৪৩ বছর বয়সে তিনি ইসলাম ধর্মে ধর্মান্তরিত হয়েছিলেন। তিনি ২০২০ সালে তাঁর অফিসিয়াল টুইটার অ্যাকাউন্ট ইদুল আধা তে তাঁর ধর্মান্তরিত হওয়ার ঘোষণা দিয়েছিলেন 
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।
পূজা সিংহ

পূজা সিংহ একজন ভারতীয় অভিনেত্রী যিনি টেলিভিশন ধারাবাহিকে অভিনয় করেন। তিনি দিয়া আউর বাতি হাম ধারাবাহিকে এমিলি এবং দিল সে দিল তাক ধারাবাহিকে ফোরাম ভানুসালি চরিত্রে অভিনয় করার জন্যে পরিচিত। ২০১৮ সাল থেকে তিনি কালার্স টিভি তে অস্তিত্ব কে এহসাহ কি ধারাবাহিকে রভি চরিত্রে অভিনয় করছেন।
পূজা সিংহের জন্ম খত্রি পরিবারে। ১৯৯১ সালের ১-লা ফেব্রুয়ারি ঝাড়খণ্ডের পালামাউ জেলাতে রবীন্দ্রনাথ ঠাকুর স্কুলে তিনি পড়াশোনা করেন। বিদ্যালয়ের দিনগুলিতে তিনি নাচ, নাটক এবং নাটক পরিবেশনের মতো অতিরিক্ত পাঠ্যক্রমিক ক্রিয়ায় সক্রিয়ভাবে জড়িত ছিলেন। তিনি একজন প্রাণী প্রেমিক। সেভ দ্য গার্ল চাইল্ড ক্যাম্পেইনের সাথেও যুক্ত। ২০১৩ সালের ডিসেম্বরে তিনি কপিল চট্টানি-র সাথে বিবাহবন্ধনে আবদ্ধ হন।
শাবিনা জিকরিয়া বাট

শাবিনা জিকরিয়া বাট ( ; জন্ম ১৪ এপ্রিল ১৯৭২) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
শাবিনা জিকরিয়া বাট ১৯৭২ সালের ১৪ এপ্রিলে পাকিস্তানের পাঞ্জাব প্রদেশের দাস্কায় জন্মগ্রহণ করেছিলেন।<ref name="pap/2013"></ref>
তিনি ১৯৯৯ সালে মুরে কলেজ থেকে উর্দু বিষয়ে স্নাতকোত্তর (এমএ) ডিগ্রি অর্জন করেছিলেন।
তিনি ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
আসাদুল্লাহ আল গালিব

আসাদুল্লা আল গালিব (জন্ম: ২৬ ডিসেম্বর ১৯৯৮) একজন বাংলাদেশী ক্রিকেটার । তিনি ২০১৯-২০ জাতীয় ক্রিকেট লিগে সিলেট বিভাগের হয়ে ৯ নভেম্বর ২০১৯ সালে প্রথম শ্রেণির আত্মপ্রকাশ করেছিলেন।
কারবক্কম

কারবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ ২০১১ খ্রিস্টাব্দে চেন্নাই শহরতলীর একাধিক অঞ্চল পূর্বতন চেন্নাই জেলার অন্তর্ভুক্ত করা হলে কারবক্কম কাঞ্চীপুরম জেলা থেকে নবগঠিত জেলার অন্তর্ভুক্ত হয়। আইটি এক্সপ্রেসওয়েই এই দিকের অংশটি মহাবলীপুরম রোড নামে পরিচিত, বর্তমানে এটি রাজীব গান্ধী সালাই নামে পরিচিত৷ চেন্নাই আইটি হাবের মধ্যে ইঞ্জমবক্কমের ইসিআর রোডের সমান্তরালে এই লোকালয়ের অবস্থান৷
বৃৃৃহত্তর চেন্নাইয়ের এই কারবক্কমের ভোটার তালিকা অনুযায়ী মোট ভোটার সংখ্যা ৫,৪৭৬ জন৷ গত দশ বছরে এই লোকালয়ের প্রভূত উন্নতি হয়েছে৷ অবস্থানগত কারণে ও সহজ পরিবহনের জন্য জনসমাগম উত্তরোত্তর বৃৃদ্ধি পাচ্ছে৷ রাজীব গান্ধী সালাই বরাবর রয়েছে বহু তথ্য প্রযুক্তি কম্পানি, এগুলির মধ্যে রয়েছে মাহিন্দ্রা সত্যম, প্যানথিওন, স্কোপ ইন্টারন্যাশনাল, ক্যাপজেমিনি ইন্ডিয়া, টাটা কনসালটেন্সি সার্ভিসেস, অ্যাক্সেঞ্চার ইন্ডিয়া, কগনিজেন্ট টেকনোলজি সলিউশনস, ফোটন ইনফোটেক এবং ইনফোসিস৷
এখানে রয়েছে একটি পঞ্চায়েত প্রাথমিক বিদ্যালয়, একটি সরকারি উচ্চ বিদ্যালয় ও একটি সিবিএসই হিন্দুস্তান ইন্টারন্যাশনাল স্কুল৷ এছাড়া রয়েছে তাঙ্গবেড়ু ইঞ্জিনিয়ারিং কলেজ (প্রযুক্তিবিদ্যা মহাবিদ্যালয়) ও কেসিজি কলেজ অব টেকনোলজি৷ বৃৃৃদ্ধ-বৃৃদ্ধা ও সুনামি কবলিতদের জন্য আন্নাই ফাতিমা হোম প্রতিষ্ঠানটিও কারবক্কমে অবস্থিত৷
তিরুবান্মিয়ুর থেকে ১০ কিলোমিটার দূরে কারবক্কমে রয়েছে বেশ কিছু হিন্দু মন্দির৷
এই লোকালয়ের চারদিকে রয়েছে ইঞ্জমবক্কম, তুরাইবক্কম, শোলিঙ্গনলুর ও পল্লীকরনাই৷
প্রবচন

প্রবচন হল (সংস্কৃত: प्रवचन), কোনও উপদেশাবলী বা শাস্ত্রবাক্য প্রকাশের জন্য, বা জৈন ধর্ম এবং হিন্দুধর্ম রীতিতে কোনও ধর্মগ্রন্থ বা পাঠ আবৃত্তি করার জন্য একটি সংস্কৃত পদ। ভারতীয় ঐতিহ্য অনুসারে, এটি বিশেষত বোঝানো হয়, "প্রবচনকার" (ভিক্ষু, পণ্ডিত বা সাধু) মানুষ, গৃহকর্তা বা সাধারণ মানুষের সমাবেশের সামনে, তাঁদের শিক্ষা বা আধ্যাত্মিক ধারণাগুলির ব্যাখ্যা উপস্থাপন করেন। "প্রবচন" একটি প্রাচীন ঐতিহ্য, যার প্রাচীনতম উল্লেখ বৈদিক গ্রন্থগুলিতে পাওয়া যায় তবে হিন্দু এবং জৈনদের প্রাক বৈদিক শাস্ত্র এবং সূত্র গ্রন্থেও এটির উল্লেখ পাওয়া যায়।
বৌদ্ধ গ্রন্থগুলিতে "প্রবচন" বলতে বোঝানো হয় নয়টি ধম্মকে, এবং এর আবৃত্তিকে। এটি বৈদিক ঐতিহ্য থেকে গৃহীত হয়েছিল এবং কখনও কখনও এটিকে পবচন নামেও অভিহিত করা হয়েছে।
"প্রবচন" (সংস্কৃত: प्रवचन) বলতে একটি আধ্যাত্মিক ধারণা বা মতবাদ বা হিন্দু ধর্মের গ্রন্থ সম্পর্কে "বর্ণন, ব্যাখ্যা, আবৃত্তি, মৌখিকভাবে ব্যাখ্যা করা, কথা বলা বোঝায়", বিশেষত আলঙ্কারিকভাবে বা উত্তম অভিব্যক্তির সঙ্গে। "ঋগ্বেদের" ১০.৩৫.৮ এবং ৪.৩৬.১ এর শ্লোকগুলিতে, "যজুর্বেদ", বিভিন্ন ব্রাহ্মণ, গৃহসূত্র, "রামায়ণ" এবং "মহাভারত", বিভিন্ন সূত্র পাশাপাশি বিভিন্ন পৌরাণিক সাহিত্য যেমন "ভাগবত পুরাণ" ইত্যাদিতে শব্দটির এই অর্থ পাওয়া যায়। শব্দটি দিয়ে সাধারণত আলাপ, মৌখিক আলোচনা বা আবৃত্তি বোঝায়, তবে এটি ভারতীয় সাহিত্যের একটি পাঠ্য ঘরানাকেও বোঝায় যেটি পাঠ্য জুড়ে একটি মতবাদ অধ্যয়ন করে, ধারণাগুলি প্রচার করে বা সংশ্লেষ করে। একজন বক্তাকে বলা হয় "প্রবচনকার"।
রঙ্গস্বামীর মতে, "প্রবচন" যেমন শাস্ত্রের পাঠদান বা আবৃত্তিকে বোঝাচ্ছে, তেমনই এটিকে কোনও পাঠ্যের স্ব-আবৃত্তি হিসেবেও উল্লেখ করা যেতে পারে। সমসাময়িক সময়ে ঐতিহ্যটি জনপ্রিয় রয়েছে, তবে অঞ্চলভেদে এর বানান আলাদা হয়। উদাহরণস্বরূপ, কেরলে, "প্রবচন" কে লেখা বা বলা হয় "পাঠকম", এবং সাধারণত আধ্যাত্মিক এবং নৈতিকতায় ভরা লোকসাহিত্যের আবৃত্তি যেমন পুরাণ প্রবচনকে বোঝায়, এটি রাঘবনের মত।
কেপ ক্যানাভেরাল স্পেস লঞ্চ কমপ্লেক্স ৪০

স্পেস লঞ্চ কমপ্লেক্স ৪০ (এসএলসি-৪০), পূর্বতন লঞ্চ কমপ্লেক্স ৪০ (এলসি-৪০) ফ্লোরিডার কেপ ক্যানাভেরাল স্পেস ফোর্স স্টেশনটির উত্তর প্রান্তে অবস্থিত রকেটের জন্য একটি উৎক্ষেপণ মঞ্চ।
উৎক্ষেপণ মঞ্চটি মার্কিন যুক্তরাষ্ট্রের বিমানবাহিনী টাইটান তৃতীয় ও টাইটান চতুর্থের ৫৫ টি উৎক্ষেপণের জন্য ১৯৬৫ সাল থেকে ২০০৫ সালের মধ্যে জন্য ব্যবহার করে।
মার্কিন যুক্তরাষ্ট্রের বিমানবাহিনী ২০০৭ সালের পরে ফ্যালকন ৯ রকেট চালু করার জন্য কমপ্লেক্সটি স্পেস এক্সকে ইজারা দিয়েছে। কমপ্লেক্সটি থেকে ২০২১ সালের জানুয়ারি পর্যন্ত ফ্যালকন ৯ এর ৬২ টি উৎক্ষেপণ সম্পন্ন হয়েছে। 5 স্থির অগ্নি পরীক্ষার সময় বিপর্যয়কর ব্যর্থতার কারণে ২০১৬ সালের সেপ্টেম্বর মাসে আমোস-৬ এর ঘটনার ফলে স্থানটি ব্যাপকভাবে ক্ষতিগ্রস্ত হয়। কমপ্লেক্সটি মেরামত করা হয় এবং সিআরএস-১৩ অভিযানের জন্য ২০১৭ সালের ডিসেম্বর মাসে পরিচালনাগত অবস্থায় ফিরে আসে।
এসএলসি-৪০ (প্রথমটির নাম এলসি -৪০ ছিল) থেকে প্রথম যাত্রাটি ছিল টাইটান ৩সি (১৮ জুন ১৯৬৫) এর প্রথম উড়ান, যানটির কার্যকারিতা পরীক্ষা করার জন্য উপরের পর্যায়ে দুটি ট্রানস্টেজ বহন করে।
মার্কিন বিমানবাহিনী ২০০৭ সালের ২৫ এপ্রিল ফ্যালকন ৯ রকেট উৎক্ষেপণ করার জন্য কমপ্লেক্সটি স্পেস এক্সকে ইজারাদেয়। স্পেস এক্স ২০০৮ সালের এপ্রিল মাসে ফ্যালকন ৯ রকেটের উৎক্ষেপণকে সমর্থন করার জন্য প্রয়োজনীয় স্থল সুবিধাসমূহের নির্মাণ শুরু হয়। নতুন সংস্কারের মধ্যে নতুন তরল অক্সিজেন ও কেরোসিন ট্যাঙ্ক স্থাপন এবং রকেট ও পেডলোড প্রস্তুতির জন্য একটি হ্যাঙ্গার নির্মাণ অন্তর্ভুক্ত ছিল। গোলাকার তরল অক্সিজেন (এলওএক্স) ট্যাঙ্কটি নাসা থেকে অর্জিত হয়। এই এলওএক্স ট্যাঙ্কটি আগে এলসি-৩৪ তে ব্যবহৃত হয়েছিল।
প্রথম ফ্যালকন ৯ রকেটটি ২০০৮ সালের শেষের দিকে এসএলসি-৪০ এ পৌঁছায় এবং এটি প্রথম ২০০৯ সালের ১০ জানুয়ারী উৎক্ষেপিত হয়। এটি নকল পেডলোড যোগ্যতা ইউনিট বহন করে ২০১০ সালের ৪ই জুন সফলভাবে প্রথম উৎক্ষেপণ কক্ষপথে পৌঁছায়।
একটি ফ্যালকন ৯ রকেট ২০১৬ সালের ১ সেপ্টেম্বর এসএলসি-৪০ উৎক্ষেপণ মঞ্চে রুটিন স্ট্যাটিক ফায়ার পরীক্ষার জন্য প্রস্তুত হওয়ার সময় রকেটের দ্বিতীয় পর্যায়ের চারপাশে উত্থিত বিস্ফোরণ দ্বারা ধ্বংস হয়। পরীক্ষার অংশ হিসাবে প্রথম পর্যায়ে ইঞ্জিনটি প্রজ্বলনের আট মিনিট আগে তরল অক্সিজেন ভরার করার সময় বিস্ফোরণটি ঘটে।
সংজ্ঞান

সংজ্ঞান বলতে যেসব উচ্চতর মানসিক প্রক্রিয়ার মাধ্যমে কোনও প্রাণী (মূলত মানুষ) বহির্বিশ্ব থেকে বিভিন্ন জ্ঞানেন্দ্রিয়ের মাধ্যমে আগত তথ্য প্রক্রিয়াজাত করে নতুন জ্ঞান অর্জন করে এবং পুরাতন জ্ঞানের সাথে সেগুলিকে সমন্বিত করে, সেগুলির সমষ্টিকে বোঝায়। সংবেদন, প্রত্যক্ষণ, মনোযোগ, চিন্তা, স্মৃতি, বিচার, মূল্যায়ন, যুক্তিপাত, পরিগণনা, সমস্যা সমাধান, সিদ্ধান্ত গ্রহণ, উপলব্ধি, ভাষা, ইত্যাদি বুদ্ধিবৃত্তিক ক্রিয়া-প্রক্রিয়াগুলি সংজ্ঞানের অন্তর্ভুক্ত।
সংজ্ঞানাত্মক প্রক্রিয়াগুলি নিয়ে জ্ঞানের বহুসংখ্যক শাখায় গবেষণা সম্পাদন করা হয়। এগুলির মধ্যে আছে ভাষাবিজ্ঞান, স্নায়ুবিজ্ঞান, মনোরোগবিদ্যা, মনোবিজ্ঞান, শিক্ষা, নৃবিজ্ঞান, দর্শন, জীববিজ্ঞান, যুক্তিবিজ্ঞান ও কম্পিউটার বিজ্ঞান। এইসব ক্ষেত্রে এবং এগুলির বাইরের আরও বিভিন্ন দৃষ্টিকোণ থেকে সংজ্ঞানের বিশ্লেষণগুলির সমন্বয় সাধন করে উদীয়মান একটি জ্ঞানের শাখার উদ্ভব হয়েছে, যার নাম সংজ্ঞানাত্মক বিজ্ঞান, যা ধীরে ধীরে জ্ঞানের একটি স্বতন্ত্র শাখায় পরিণত হচ্ছে।
জসভীর কর

জসভীর কর একজন ভারতীয় মহিলা অভিনেত্রী যিনি একজন নৃত্যশিল্পী হিসাবে তাঁর কেরিয়ার শুরু করেছিলেন। তিনি স্টার প্লাস চ্যানেলে অনুপমা ধারাবাহিকে দেবিকা চরিত্রে অভিনয় করার জন্যে বিখ্যাত। এছাড়াও বর্তমানে তিনি কালার্স চ্যানেলে শক্তি নামক ধারাবাহিকে প্রমিত চরিত্রে অভিনয় করে চলেছেন।
কালিদাস ভট্টাচার্য

কালিদাস ভট্টাচার্য() ( ১৯১১ - ১৫ মার্চ, ১৯৮৪) ছিলেন বিশিষ্ট চিন্তাবিদ ও  প্রখ্যাত ভারতীয় বাঙালি দার্শনিক। কলকাতায় সেন্টার ফর অ্যাডভান্সড স্টাডিজ ইন ফিলজফির প্রতিষ্ঠাতা-পরিচালক ছিলেন।
কালিদাস ভট্টাচার্যের জন্ম অবিভক্ত বাংলার অধুনা পশ্চিমবঙ্গের হুগলির শ্রীরামপুরে। তাঁদের আদি নিবাস ছিল বর্তমানে বাংলাদেশের বরিশালে। পিতা ছিলেন ভারতীয় দর্শনের অগ্রণী অধ্যাপক কৃষ্ণচন্দ্র ভট্টাচার্য। কালিদাসের অগ্রজ গোপীনাথও ছিলেন বিখ্যাত দার্শনিক। অনন্য সাধারণ দর্শনের ছাত্র হিসাবে শিক্ষা শেষ করে অধ্যাপনা শুরু করেন কলকাতার বিদ্যাসাগর কলেজে। পরে কলকাতা বিশ্ববিদ্যালয় ও সংস্কৃত কলেজে যুক্ত থাকার পর দর্শন বিভাগের প্রধানরূপে বিশ্বভারতী বিশ্ববিদ্যালয়ে যোগ দেন। প্রধানত তারই উদ্যোগে ১৯৬৪ খ্রিস্টাব্দে প্রতিষ্ঠিত হয় সেন্টার ফর অ্যাডভান্সড স্টাডিজ ইন ফিলজফি এবং তিনি এর ডিরেক্টর হন। ১৯৬৬ খ্রিস্টাব্দ হতে ১৯৭০ খ্রিস্টাব্দ পর্যন্ত তিনি বিশ্বভারতী বিশ্ববিদ্যালয়ের উপাচার্য ছিলেন। অবসর গ্রহণের পর দর্শনের জাতীয় অধ্যাপক নিযুক্ত হন। তিনি আধুনিক ভারতীয় দর্শনকে বৈজ্ঞানিক চেতনায় এক নূতন চিন্তার আলোকে উদ্ভাসিত করেছেন। তার দর্শনবিদ্যা মূলত অদ্বৈত বেদান্ত ও শৈব উপাসনায় আধারিত ছিল। সেই দৃষ্টিতে তাঁকে বিশ শতকের ভারতীয় দার্শনিকদের মধ্যে অন্যতম  উপমাবিজ্ঞানী  হিসাবে আখ্যায়িত করা যায়।
দর্শনের উপর তার বাংলা ও ইংরাজীতে প্রায় কুড়িটির মতো গ্রন্থ রচনা করেছেন। উল্লেখযোগ্য গ্রন্থগুলি হলো-
তিনি বিশ্বভারতী বিশ্ববিদ্যালয়ের "দেশিকোত্তম" উপাধিতে ভূষিত হয়েছিলেন। ১৯৮৪ খ্রিস্টাব্দের ১৫ ই মার্চ তিনি প্রয়াত হন।
বিমলানন্দ নাগ

রেভারেন্ড বিমলানন্দ নাগ ( )(১৮৬৯ – ১৬  মার্চ, ১৯৩৭) ছিলেন প্রসিদ্ধ বাগ্মী, দেশসেবক ও ভারতীয় খ্রিস্টান ধর্মের নেতা। বি এন নাগ নামে তিনি সমধিক প্রসিদ্ধ ছিলেন।
বিমলানন্দ নাগের জন্ম অবিভক্ত বাংলার অধুনা বাংলাদেশের ঢাকার রাজা নগরের নাগ বংশে। বি, এন নাগ নামে সমধিক প্ৰসিদ্ধ ছিলেন। ১৮৯১ খ্রিস্টাব্দে তিনি তদানীন্তন বিখ্যাত মিশনারি রেভারেন্ড রাইট হের নিকট খ্ৰীষ্টধর্মে দীক্ষা গ্রহণ করেন। ১৯০০ খ্রিস্টাব্দ হতে তিনি ব্যাপটিস্ট মিশনের কাজে যোগদান করে সম্মানিত পদ লাভ করেন। রাজনীতি-ক্ষেত্রে তিনি রাষ্ট্রগুরু সুরেন্দ্রনাথের শিষ্য ছিলেন। ১৯০৬ খ্রিস্টাব্দ হতে ১৯১৯ খ্রিস্টাব্দ পর্যন্ত ভারতের জাতীয় কংগ্রেসের হয়ে দেশসেবায় আত্ম নিয়োগ করেন। ১৯১৭ খ্রিস্টাব্দে কংগ্রেসের কলকাতা অধিবেশনে অ্যানি বেসান্ত যখন অধিবেশনের সভানেত্রী ছিলেন, বিমলানন্দ অভ্যর্থনা সমিতির সম্পাদক ছিলেন। পরে কংগ্রেস ত্যাগ করে বাংলার ন্যাশনাল লিবারেল লীগের প্রথম সম্পাদক হন। কলিকাতা কর্পোরেশনের কাউন্সিলর, বেঙ্গল সিভিল সার্ভিস কমিশন, বঙ্গীয় ব্যবস্থাপক সভা প্রভৃতির সদস্য ছিলেন। ১৯৩৪ খ্রিস্টাব্দে তিনি বার্লিনে অনুষ্ঠিত ওয়ার্ড ব্যাপটিস্ট কংগ্রেসের সহ-সভাপতি নির্বাচিত হয়ে সেখানে যান। ভারতীয়দের মধ্যে তিনিই সর্বপ্রথম এই সম্মানিত পদ পান। বি এন নাগ ১৯৩৭ খ্রিস্টাব্দের ১৬ই মার্চ প্রয়াত হন।
কিরন ইমরান দার

কিরন ইমরান দার ( ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে আছেন। এর আগে তিনি ২০১৫ সালের এপ্রিল থেকে ২০১৮ সালের মে পর্যন্ত জাতীয় সংসদ সদস্য এবং ২০০৮ থেকে ২০১৫ সাল পর্যন্ত পাঞ্জাব প্রাদেশিক পরিষদের সদস্য ছিলেন।
তিনি ২০০৮ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।
আয়েশা রাজা ফারুকের পদত্যাগের পরে তিনি ২০১৫ সালের এপ্রিলে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। 
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।
একরূপ বেদি

একরূপ বেদী হলেন একজন ভারতীয় অভিনেত্রী, তিনি বিভিন্ন হিন্দি টেলিভিশন ধারাবাহিকে অভিনয় করেছেন যেমন সুহানী সি এক লাডকি, ধরমপত্নী, রব সে সোহনা ইশক, এবং বানী - ইশক দা কলমা। তিনি স্টার প্লাসের কোই লাউট কে আয়া হে ধারাবাহিকে অভিনয় করেছেন।
বেদি ১৭-ই ডিসেম্বর ২০১৮ তে হার্মিত জেলির সাথে বিবাহ করেন।
সালমা শাহিন বাট

সালমা শাহিন বাট ( ; জন্ম ১ জানুয়ারি ১৯৪৯) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
সালমা শাহিন বাট ১৯৪৪ সালের ১লা জানুয়ারিতে পাকিস্তানের পাঞ্জাব প্রদেশের গুজরানওয়ালায় জন্মগ্রহণ করেছিলেন।<ref name="pap/2013"></ref>
তিনি ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
বাগধারা

বাগধারা শব্দের আভিধানিক অর্থ কথার বচন ভঙ্গি বা ভাব বা কথার ঢং। বাক্য বা বাক্যাংশের বিশেষ প্রকাশভঙ্গিকে বলা হয় বাগধারা। বিশেষ প্রসঙ্গে শব্দের বিশিষ্টার্থক প্রয়োগের ফলে বাংলায় বহু বাগধারা তৈরী হয়েছে। এ ধরনের প্রয়োগের পদগুচ্ছ বা বাক্যাংশ আভিধানিক অর্থ ছাপিয়ে বিশেষ অর্থের দ্যোতক হয়ে ওঠে।
যে পদগুচ্ছ বা বাক্যাংশ বিশিষ্টার্থক প্রয়োগের ফলে আভিধানিক অর্থের বাইরে আলাদা অর্থ প্রকাশ করে, তাকে বলা হয় "বাগধারা"।
বাগধারা ভাষাকে সংক্ষিপ্ত করে, ভাবের ইঙ্গিতময় প্রকাশ ঘটিয়ে বক্তব্যকে রসমধুর করে উপস্থাপন করে। এদিক থেকে বাগধারা বাংলা সাহিত্যের বিশেষ সম্পদ।
বাগধারা গঠনে বিভিন্ন শব্দের ব্যবহারকে শব্দের রীতিসিদ্ধ প্রয়োগও বলা হয়। একে বাগবিধিও বলা হয়ে থাকে।
ফারজানা বাট

ফারজানা বাট ( ; জন্ম ২৭ মে , ১৯৬০) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
ফারজানা বাট ১৯৬০ সালের ২৭ মে পাকিস্তানে জন্মগ্রহণ করেছিলেন।<ref name="pap/2013"></ref>
তিনি ইন্টারমিডিয়েট স্তর পর্যন্ত পড়ালেখা শেষ করেছিলেন। 
ফারজানা বাট ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
শ্বেতা সিনহা

শ্বেতা সিনহা হলেন একজন ভারতীয় মডেল ও অভিনেত্রী। তিনি কালার্স টিভি যে শশুরাল সিমার কা ধারাবাহিকে পারি চরিত্রে অভিনয় করার জন্যে বিখ্যাত। পারি চরিত্রটিতে তিনি ছয় বছর ধরে অভিনয় করেন। তিনি পরী ভরদ্বাজ চরিত্রে অভিনয় করেন যেটি একটি কমিক চরিত্র। এছাড়াও তিনি মানিবেন ডট কম, তারক মেহতা কা উল্টা চশমা, মাতা কি চাওকি, জানকিলাভান জাসুস ইত্যাদি ধারাবাহিকে অভিনয় করেন।
তিনি শশুরাল সিমার কা তে কমিক চরিত্রে অভিনয় করার জন্যে কালার্স গোল্ডেন পেটাল পুরস্কার পেয়েছিলেন।
রাহাব হাশিম

রাবাব হাশিম হলেন একজন পাকিস্তানি টেলিভিশন অভিনেত্রী। তিনি হাম টিভি'র বহুল প্রশংসিত ধারাবাহিক "জিদ"-এ রুখি চরিত্রে অভিনয় করেছিলেন। পিয়া মন ভয়ে, আনায় তুমহারি হু, ইশকাওয়ে, মান্নাত, মার্জি, এক থি মিসাল, কাম জারফ এবং মেরে মোহসিনে মুখ্য চরিত্রে অভিনয় করার সুবাদে তিনি পরিচিতি পেয়েছেন। 
রাবাব হাশিম (রুবাব) পাকিস্তানের করাচিতে জন্মগ্রহণ করেছিলেন। তিনি করাচি ইন্সটিটিউট অফ বিজনেস ম্যানেজমেন্ট (আইবিএম) থেকে বিপণন বিষয়ে বিবিএ (অনার্স) করেছিলেন এবং ন্যাশনাল একাডেমি অফ পারফর্মিং আর্টস (পাকিস্তান) থেকে স্নাতক (সম্মান) ডিগ্রিসহ থিয়েটার শিল্পকলার আনুষ্ঠানিক প্রশিক্ষণ নিয়েছিলেন। তিনি ২০২০ সালের নভেম্বরে বিয়ে করেছেন।
তিনি ১০ বছর বয়সে জিও টিভিতে শিশু প্রতিবেদক হিসাবে টেলিভিশনে আত্মপ্রকাশ করেছিলেন। টিভিতে তার প্রথম অভিনয় শুরু হয়েছিল হাম টিভির "না কহো তুম আমার নাহি" ধারাবাহিকে, এতে তিনি আহসান খান, সাবা কমর এবং অন্যান্য প্রবীণ অভিনেতাদের সাথে কাজ করেছিলেন। এরপরে তার বেশ কয়েকটি ধারাবাহিক নাটক প্রকাশিত হয়েছে। সাম্প্রতিক কালের "ইশকাওয়ে" এবং "মান্নাত" তার মধ্যে উল্লেখযোগ্য। এখন পর্যন্ত তিনি পাকিস্তানের অন্যতম প্রধান অভিনেত্রী। মডেল হিসাবে বিভিন্ন বিজ্ঞাপনে অভিনয় এবং উপস্থিতির পাশাপাশি তিনি জিও সুপারের একটি ক্রীড়া অনুষ্ঠান "খেলা আর জিতো" এবং টি-টোয়েন্টি বিশ্বকাপের (আইসিসি বিশ্ব টুয়েন্টি২০) সম্প্রচার সহ বেশকয়েকটি টিভি অনুষ্ঠান এবং ক্রীড়া প্রদর্শনীতে সঞ্চালিকা হিসাবে উপস্থিত হয়েছেন ( আইসিসি ওয়ার্ল্ড টি-টোয়েন্টি)।
তান্‌বী কিশোর

তান্‌বী কিশোর (মারাঠি: तन्वी किशोर; জন্মগ্রহণ বাহরাইন) একজন মারাঠি, হিন্দি এবং কোঙ্কানি অভিনেত্রী। তিনি ১১ টি ভাষায় কথা বলতে পারেন। ২০১১ সালে রাদা রক্স ছবিতে অভিনয়ের মাধ্যমে তিনি আত্মপ্রকাশ করেন এবং তার প্রথম মারাঠি চলচ্চিত্র সাগর বাল্লরী-তে অভিনয়ের জন্য পরিচিত।
তান্‌বী কিশোরের জন্ম ২৪-এ জুলাই বাইরানে। তার পিতা কিশোর পরব এবং মা কেতকী পরব। কিশোর চার বছর বয়স থেকে সংযুক্ত আরব আমিরাতের স্থানীয় ব্র্যান্ডগুলির জন্য প্রিন্ট শ্যুট করতেন। তিনি দুবাই এর স্কুলে পড়াশোনা করেছিলেন এবং পরে তিনি উচ্চ শিক্ষার জন্য ভারতে চলে আসার সিদ্ধান্ত নিয়েছিলেন। তিনি রাডা রক্স ছবিতে অভিনয়ের মাধ্যমে অভিনয় জীবন শুরু করেন। তাঁর প্রথম কোঙ্কানি ছবি ওহ লা লা।
শিবানী গোঁসাই

শিবানী গোঁসাই হলেন একজম ভারতীয় টেলিভিশন অভিনেত্রী, যিনি হিন্দি টেলিভিশন ধারাবাহিক যেমন কাসৌটি জিন্দেগি কে, কাহানী ঘর ঘর কি, রং বাদলতী ওধনী, লাভ ইউ জিন্দেগী এবং পিয়া কা ঘর পপিয়ারা অভিনয় করেছেন। তদুপরি, তিনি এসএসএইচএইচ ... ফির কৈ হ্যায় এ তেও অভিনয় করেন।
গোঁসাই ২০১১ সালের শেষদিকে রাজীব গান্ধীকে বিয়ে করেছিলেন, যার সাথে তিনি ফেসবুকে পরিচয় করেছিলেন। কয়েক সপ্তাহ পরে, তিনি বিবাহবিচ্ছেদের জন্যে আবেদন করেন।
মেকনেস গ্র্যান্ড মসজিদ

মেকনেস গ্র্যান্ড মসজিদ মরক্কোর প্রাচীন শহর মেকনেসের প্রধান ও ঐতিহাসিক মসজিদ। এটি প্রাচীন শহরটির বৃহত্তম ও গুরুত্বপূর্ণ মসজিদ এবং প্রাচীনতম নিদর্শনগুলোর মধ্যে অন্যতম।
মরক্কোর অন্য শহরগুলোর গ্র্যান্ড মসজিদের মতো, এটি প্রাচীন শহরের কেন্দ্রে সবচেয়ে গুরুত্বপূর্ণ বাণিজ্যিক ও ধর্মীয় জেলায় অবস্থিত। শহরটির প্রধান ও ঐতিহাসিক মাদ্রাসাগুলো মসজিদের নিকটে অবস্থিত।
মসজিদটি ১২ তম শতাব্দীতে আলমোরাভিদ রাজবংশের অধীনে নির্মিত বলে মনে করা হয়। আলমোহাদ খলিফা মুহাম্মদ আল-নাসিরের (রাজত্বকাল ১১৯৯-১২১৩) অধীনে এর উল্লেখযোগ্য সংস্কার ও সম্প্রসারণ করা হয়। আলমোহাদ যুগ থেকে মসজিদটিতে ফেজের আল-কারাওইন মসজিদের গ্রেট আলমোহাদ ঝাড়বাতির অনুরূপ একটি বৃহৎ ও সুসজ্জিত তামার ঝাড়বাতি রয়েছে।
আবার মেরিনিডদের অধীনে ১৪ তম শতাব্দীতে মসজিদটি পুনঃসংস্কার করা হয়। মিনারটি ধসে পড়ে ৭ জন মুসল্লির মৃত্যু হলে পরবর্তীতে এটি মেরামত করা হয়। মেরিনিডরা বিশেষত শহরের প্রধান মাদ্রাসাগুলো তৈরি করে যেগুলো মসজিদের চারদিক জুড়ে আছে। মাদ্রাসাগুলোর মধ্যে নিকটস্থ আবু ইনানিয়া মাদ্রাসা (১৩৩৬ সালে নির্মিত) এবং সুলতান আবু আল-হাসান কর্তৃক নির্মিত দুটি মাদ্রাসা, মাদ্রাসা আল-কাদী ও মাদ্রাসা শুহুদ অন্তর্ভুক্ত রয়েছে। আবু আল-হাসান মসজিদে একটি গ্রন্থাগার যুক্ত করেন এবং শিক্ষকতার জন্য বেশ কয়েকজন ইসলামি পণ্ডিতের ব্যবস্থা করেন।
সর্বশেষ অ্যালৌউত সুলতানদের অধীনে আরও পুনঃসংস্কার করা হয়। মৌলে ইসমাইল (রাজত্বকাল ১৬৭২-১৭২৭) মিহরাবের অংশটি পুনর্নির্মাণ করেন এবং মসজিদটিতে মিম্বার, আনজা ও প্রাঙ্গণে ঝর্ণা যুক্ত করেন। মৌলে মোহাম্মদ বিন আবদুল্লাহ (রাজত্বকাল ১৭৫৭-১৭৯০) বর্তমান মিনারটি নির্মাণ করেন।
মসজিদটির গঠন ও বিন্যাস ঐতিহ্যবাহী মরক্কান বা উত্তর আফ্রিকার মসজিদগুলোর অনুরূপ। এর আয়তন প্রায় ৩৫০০ বর্গমিটার। এটি একটি বিশাল অভ্যন্তরীণ প্রার্থনা কক্ষ যার মূল অংশ (প্রাঙ্গণের দক্ষিণে) ৯ টি বারান্দায় বিভক্ত‌ যেগুলো দক্ষিণ-পূর্ব প্রাচীরের সমান্তরালে বিস্তৃত। খিলান ও কলামগুলো সমতল এবং মেঝে মাদুর দিয়ে ঢাকা। মৌলে ইসমাইলের অধীনে পুনর্নির্মাণের সময় থেকে মিহরাবটি রঙিন প্লাস্টার দিয়ে সজ্জিত। মিম্বরটিও একই সময় ধরে আছে।
মসজিদের উত্তর দিকে বৃহৎ প্রাঙ্গণের কেন্দ্রে একটি ফোয়ারা আছে। প্রাঙ্গণটি মোজাইক টালি দিয়ে বাঁধানো এবং প্রার্থনা কক্ষ ও এর খিলানগুলোর চারদিক জুড়ে বিস্তৃত। উত্তর দিকের প্রবেশপথটি মসজিদের অন্যতম প্রধান প্রবেশপথ। এর সামনের অংশটি একটি অলঙ্কৃত কাঠের পর্দা দ্বারা আচ্ছাদিত যা আনাজা নামে পরিচিত। এটি প্রাঙ্গণে প্রার্থনা করার জন্য বাইরের মিহরাব হিসেবে কাজ করে। আনাজাটি সম্পূর্ণ খোদাই করা এবং মেরিনিড যুগের আনাজাগুলোর অনুরূপ।
মসজিদের বাইরের অংশটি আশেপাশের ভবনগুলোর জন্য অস্পষ্ট। মসজিদটির ১১ টি দরজা আছে এবং পশ্চিম পাশের প্রধান প্রবেশদ্বারগুলোর মধ্যে অন্যতম একটি প্রবেশদ্বার হলো "বাব আল-কুতুব"। এটিতে সবুজ টালিযুক্ত ছাদের পাশাপাশি একটি বৃহৎ ও লক্ষণীয় মিনার রয়েছে। বর্তমান মিনারটি অ্যালৌউত সুলতান মৌলে মোহাম্মদ বিন আবদুল্লাহর শাসনামল থেকে আছে। অন্যান্য মরক্কান মিনারগুলোর মতো এটি বর্গাকার ও দীর্ঘ এবং এর শীর্ষে একটি ছোট ও খাটো টাওয়ার রয়েছে, ফলে এই ছোট টাওয়ারটির শীর্ষে চারটি সোনালী তামার বল আছে। ছোট মিনারের সম্মুখভাগ চারটি চকচকে সবুজ টালির বেড়া দ্বারা আবৃত, যা মেকনেসের মিনারগুলোর একটি স্বতন্ত্র বৈশিষ্ট্য। মিনারের গোড়ায় একটি "দার আল-মুওয়াক্কিত" বা ঐতিহ্যবাহী কক্ষ রয়েছে।
আনুশা রেহমান

আনুশা রেহমান আহমদ খান ( ; জন্ম ১ জুন, ১৯৬৮) হলেন একজন পাকিস্তানি রাজনীতিবিদ যিনি ২০১৮ সালের এপ্রিল থেকে মে পর্যন্ত আব্বাসি মন্ত্রিসভায় কেন্দ্রীয় তথ্য প্রযুক্তি ও টেলিযোগাযোগ মন্ত্রী হিসাবে দায়িত্ব পালন করেছিলেন। এর আগে তিনি তৃতীয় শরীফ মন্ত্রীসভাতে ২০১৩ সালের জুন থেকে ২০১৭ সালের জুলাই পর্যন্ত পাকিস্তানের তথ্য প্রযুক্তি ও টেলিযোগাযোগ মন্ত্রী<ref name="tribune/8june2013"></ref> এবং পুনরায় আব্বাসি মন্ত্রিসভায় ২০১৭ সালের আগস্ট থেকে ২০১৮ সালের এপ্রিল পর্যন্ত দায়িত্ব পালন করেছিলেন। তিনি ২০০৮ থেকে ২০১৮ সালের মে পর্যন্ত পাকিস্তান মুসলিম লীগের (এন) প্রতিনিধি হিসেবে পাকিস্তানের জাতীয় পরিষদের সদস্য ছিলেন।
আনুশা রেহমান ১৯৬৮ সালের ১লা জুন একটি তৎপাকিস্তানি রাজনৈতিক পরিবারে জন্মগ্রহণ করেছিলেন। ১৯৯২ সালে তিনি আইনবিদ্যায় স্নাতক (এলএলবি) স্নাতক হন এবং নিয়ন্ত্রিত শিল্প, নেটওয়ার্ক ও বাজার আইন এবং অর্থনীতিতে ইউনিভার্সিটি কলেজ লন্ডন থেকে এলএলএম ডিগ্রি অর্জন করেছিলেন।<ref name="pildat/1"></ref>
নব্বইয়ের দশকের গোড়ার দিকে আনুশা রেহমান আইনজীবী হিসেবে কর্মজীবন শুরু করেছিলেন। তিনি পেশায় একজন পেশাদার কর্পোরেট আইনজীবী। তার মতে তিনি ১৯৯০ এর দশক থেকে টেলিকম সেক্টরে কাজ করছিলেন।
গজালা শাহিন

গজালা শাহিন ( ; জন্ম ১ ফেব্রুয়ারি, ১৯৮১) একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
গজালা শাহিন ১৯৮১ সালের ১লা ফেব্রুয়ারি পাকিস্তানের বাহাওয়ালনগরের হারুনাবাদে জন্মগ্রহণ করেছিলেন। <ref name="pap/2013"></ref>
তিনি ইন্টারমিডিয়েট স্তর পর্যন্ত পড়াশোনা শেষ করেইলেন।
তিনি ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (জেড) (পিএমএল-জেড)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
আয়েশা জাভেদ

আয়েশা জাভেদ ( ; জন্ম ১২ অক্টোবর ১৯৬৭) হলেন একজন পাকিস্তানি রাজনীতিবিদ যিনি ২০০৮ থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন।
আয়েশা জাভেদ ১৯৬৭ সালের ১২ অক্টোবর পাকিস্তানের অ্যাবটাবাদে জন্মগ্রহণ করেছিলেন। <ref name="pap/2013"></ref>
তিনিপাঞ্জাব বিশ্ববিদ্যালয় থেকে ১৯৯৬ সালে রাষ্ট্রবিজ্ঞানে স্নাতকোত্তর (এমএ) অর্জন ডিগ্রি করেছিলেন। <ref name="pap/2008"></ref>
২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (কিউ)-এর প্রার্থী হিসাবে তিনি পাঞ্জাব প্রাদেশিক পরিষদে নির্বাচিত হয়েছিলেন।
তিনি ২০১৩ সালের মার্চ মাস পাকিস্তান মুসলিম লীগ (এন) (পিএমএল-এন)-এ যোগ দিয়েছিলেন। 
২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।
ওয়াজিহা আকরাম

ওয়াজিহা আকরাম হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদে সদস্য হিসেবে যুক্ত আছেন। তিন ওয়াজিহা কমর নামেও পরিচিত।
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই)-এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৮ সালের সেপ্টেম্বর মাসে প্রধানমন্ত্রী ইমরান খান তাকে কেন্দ্রীয় শিক্ষা ও পেশাদার প্রশিক্ষণের জন্য কেন্দ্রীয় সংসদীয় সচিব হিসাবে নিউক্ত করেছিলেন।
আয়েশা রজব আলি

আয়েশা রজব আলি হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদে সদস্য হিসেবে যুক্ত আছেন। তিনি পাকিস্তানের ফয়সালাবাদে জন্মগ্রহণ করেছিলেন।
তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। তিনি প্রয়াত রজব আলি খান বালুচের(২৪ সেপ্টেম্বর ১৯৬৯- ১৩ মে ২০১৮) স্ত্রী। তার স্বামীও ছিলেন একজন পাকিস্তানি রাজনীতিবিদ যিনি ২০০২ থেকে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন ও ক্যান্সারে ভুগছিলেন। ২০১৮ সালের মে মাসে চিকিৎসাধীন অবস্থায় তিনি লাহোরে মারা গিয়েছিলেন।
শাহনাজ ওয়াজির আলি

শাহনাজ ওয়াজির আলি হলেন একজন পাকিস্তানি রাজনীতিবিদ যিনি ২০০৮ সালের মে থেকে ২০১৩ সালের মে পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।
২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদে নির্বাচিত হয়েছিলেন। তাকে প্রধানমন্ত্রী ইউসুফ রাজা গিলানির কেন্দ্রীয় মন্ত্রিসভায় অন্তর্ভুক্ত করা হয়েছিল এবং তাকে সামাজিক খাতে প্রধানমন্ত্রীর উপদেষ্টা করা হয়েছিল। 
২০১২ সালে, তিনি রাজ্য মন্ত্রীর পদমর্যাদার সাথে প্রধানমন্ত্রী রাজা পারভেজ আশরাফের বিশেষ সহায়িকা হিসাবে নিযুক্ত হয়েছিলেন।
কেনেডি স্পেস সেন্টার লঞ্চ কমপ্লেক্স ৩৯

লঞ্চ কমপ্লেক্স ৩৯ (এলসি-৩৯) মার্কিন যুক্তরাষ্ট্রের ফ্লোরিডা রাজ্যের মেরিট আইল্যান্ডে জন এফ কেনেডি স্পেস সেন্টারে একটি রকেট উৎক্ষেপণ স্থান। স্থানটি ও এর সুবিধার সংগ্রহসমূহ মূলত অ্যাপোলো কর্মসূচির "মুনপোর্ট" (চন্দ্র বন্দর) হিসাবে নির্মিত হয় এবং পরে স্পেস শাটল কর্মসূচির জন্য সংশোধিত হয়।
লঞ্চ কমপ্লেক্স ৯ তিনটি লঞ্চ উপ-কমপ্লেক্স বা "প্যাড"-৩৯এ, ৩৯বি এবং ৩৯সি—একটি যান সংযোজন ভবন (ভ্যাব), ভ্যাব ও প্যাডসমূহের মধ্যে মোবাইল লঞ্চার প্ল্যাটফর্ম বহন করতে ক্রলার-ট্রান্সপোর্টার দ্বারা ব্যবহৃত ক্রলারওয়ে, পরিক্রমাকারী প্রক্রিয়াজাতকরণ সুবিধাসমূহ, ফায়ারিং রুম সহ একটি উৎক্ষেপণ নিয়ন্ত্রণ কেন্দ্র, টেলিভিশন সম্প্রচার ও ফটোগুলিতে দেখা আইকোনিক কাউন্টডাউন আইকনিক ঘড়ির জন্য বিখ্যাত একটি সংবাদ সুবিধা এবং বিভিন্ন লজিস্টিকাল ও পরিচালনা ব্যবস্থা সমর্থনকারী ভবনসমূহ নিয়ে গঠিত।
স্পেস এক্স নাসা থেকে লঞ্চ কমপ্লেক্স ৩৯এ ইজারা নিয়েছে এবং ফ্যালকন ৯ ও ফ্যালকন হেভি রকেটের উৎক্ষেপণ সমর্থন করার জন্য মঞ্চ বা প্যাডটি পরিবর্তন করে। নাসা কনস্টাল্ল্যাশন কর্মসূচির জন্য ২০০৭ সালে লঞ্চ কমপ্লেক্স ৩৯বি পরিবর্তন করতে শুরু করে এবং বর্তমানে এটি আর্টেমিস কর্মসূচির জন্য প্রস্তুত করছে, যার প্রথম উৎক্ষেপণটি ২০২১ সালের শেষের দিকে নির্ধারিত রয়েছে। ৩৯এ ও ৩৯বি প্যাডের অনুলিপি হিসাবে ৩৯সি'কে চিহ্নিত করা হয়, মূলত অ্যাপোলো কর্মসূচির জন্য পরিকল্পনা করা হয়েছিল, তবে কখনও নির্মিত হয়নি।
উৎক্ষেপণ মঞ্চসমূহ থেকে ৩ মাইল (৪.৮ কিমি) দূরে নাসার উৎক্ষেপণ নিয়ন্ত্রণ কেন্দ্র (এলসিসি) থেকে প্যাড ৩৯এ ও ৩৯বি এর তদারকি করা হয়। এলসি-৩৯ পূর্ব টেস্ট রেঞ্জের রাডার ও ট্র্যাকিং পরিষেবাসমূহ ব্যবহারকারী বেশ কয়েকটি উৎক্ষেপণ স্থানসমূহের মধ্যে একটি।
পুলুতিবক্কম

পুলুতিবক্কম, বা উল্লগরম, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পুলুতিবক্কম শব্দের বাংলা অর্থ ধূলাময় লোকালয়৷ ২০১১ খ্রিস্টাব্দে চেন্নাই শহরতলীর একাধিক অঞ্চল পূর্বতন চেন্নাই জেলার অন্তর্ভুক্ত করা হলে পুলুতিবক্কম কাঞ্চীপুরম জেলা থেকে নবগঠিত জেলার অন্তর্ভুক্ত হয়। লোকালয়টির চারিদিকে রয়েছে মাড়িবক্কম, আদমবক্কম, বেলাচেরি, পল্লীকরনাই, এবং নঙ্গানলুর৷ ১৯৬০ থেকে ৭০-এর দশকে এই লোকালয়টি অভিব্যক্ত হয়৷ চেন্নাই এমআরটিএস দীর্ঘায়িত করার পর পুলুতিবক্কম রেলওয়ে স্টেশন এই লোকালয়ে গড়ে ওঠে৷ ২০০১ খ্রিস্টাব্দের জনগণনা অনুযায়ী পুলুতিবক্কম নগর পঞ্চায়েতের জনসংখ্যা ছিল ২৯,০৮৬ জন৷
২০১১ খ্রিস্টাব্দে ভারতের জনগণনা অনুসারে পুলুতিবক্কম লোকালয়ের জনসংখ্যা ছিল ৫৩,৩২২ জন, যেখানে প্রতি হাজার পুরুষে ৯৯২ জন নারী বাস করতেন। মোট শিশু সংখ্যা ৫,২৮০ জন যেখানে শিশুপুত্র সংখ্যা ২,৬৭৯ জন এবং শিশুকন্যা সংখ্যা ২,৬০১ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ৫.৩৯ ও ০.২১। শহরটির সাক্ষরতার হার ছিল ৮৫.৫৫ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৩,৯১৮ টি। মোট শ্রমজীবীর সংখ্যা ২০,০০৪ জন, যার মধ্যে কৃষক ৩৯ জন, মূল কৃষিজীবী ৬৭ জন গৃহস্থলী সংক্রান্ত শ্রমজীবী ২৪৬ জন, অন্যান্য শ্রমজীবী ১৮,৫৯৯ জন। মোট প্রান্তিক শ্রমজীবী সংখ্যা ১,০৫৩ জন, যার মধ্যে প্রান্তিক কৃষক ২৬ জন, প্রান্তিক কৃষিজীবী ১১ জন, প্রান্তিক গৃহস্থলী সংক্রান্ত শ্রমজীবী ৩০ জন, অন্যান্য প্রান্তিক শ্রমজীবী ৯৮৬ জন।
পুলুতিবক্কমে একটি বাসস্টপ আছে, এখান থেকে কোয়মবেড়ু, হাই কোর্ট, চেন্নাই সেন্ট্রাল, নন্দীবরম-গুড়ুবাঞ্চেরি, শ্রীপেরীম্বুদুর যাওয়ার সরাসরি বাস পাওয়া যায়৷ চেন্নাইয়ের জনপ্রিয় ছোট বাস পরিষেবার উপযুক্ত ব্যবস্থা এই বাসস্টপে রয়েছে৷
স্পেশাল ব্রডকাস্টিং সার্ভিস

স্পেশাল ব্রডকাস্টিং সার্ভিস "(এসবিএস)" একটি সংকর অর্থায়নে পরিচালিত একটি অস্ট্রেলীয় সর্বজনীন সংবাদ পরিবেশন সংস্থা । কোম্পানিটির পরিচালনার জন্য তহবিলের প্রায় ৮০ শতাংশ অস্ট্রেলীয় সরকার থেকে আসে। এসবিএস পাঁচটি টিভি চ্যানেল (এসবিএস, এসবিএস ভাইসল্যান্ড, এসবিএস ওয়ার্ল্ড মুভিজ, এসবিএস ফুড এবং এনআইটিভি) এবং সাতটি রেডিও নেটওয়ার্ক (এসবিএস রেডিও ১, ২ এবং ৩, আরবি২৪, এসবিএস চিল, এসবিএস পপদেশী এবং এসবিএস পপএশিয়া) পরিচালনা করে থাকে ।
এসবিএস অনলাইন ডিমান্ড "এসবিএস ভিডিও স্ট্রিমিং সার্ভিসের" হোম। এসবিএস-এর ঘোষিত উদ্দেশ্য হচ্ছে "বহুভাষিক এবং বহুসাংস্কৃতিক রেডিও এবং টেলিভিশন সেবা প্রদান করা যা সকল অস্ট্রেলীয়কে অবহিত, শিক্ষিত এবং বিনোদন প্রদান করবে এবং তা করতে, অস্ট্রেলিয়ার বহুসাংস্কৃতিক সমাজকে প্রতিফলিত করা"। এসবিএস অস্ট্রেলিয়ার পাঁচটি প্রধান শুল্কমুক্ত নেটওয়ার্কের একটি।
বিনঝাল

বিনঝাল (বিনঝ্বর নামেও পরিচিত) হল মূলত ওড়িশা, ছত্তিশগড়, মধ্যপ্রদেশ, মহারাষ্ট্রের বহু জেলার এক দ্রাবিড় জাতিগোষ্ঠী। ২০১১ সালের আদমশুমারি অনুসারে তাদের জনসংখ্যা প্রায় ১৩৭,০৪০ জন ছিল। ভারত সরকার এই উপজাতিকে তফসিলি উপজাতি হিসাবে শ্রেণীবদ্ধ করেছে।
উপজাতির নামটির উৎস সম্পর্কে একাধিক কিংবদন্তি রয়েছে। এক জনশ্রুতি অনুসারে নামটি "বিন" এবং "ঝাল" শব্দ থেকে উদ্ভূত, যার অর্থ ঘাম ছাড়াই। বিনঝাল বা বিনঝ্বর নামটি বিন্ধ্য পর্বতমালা (এটি বিন্ধ্যাঞ্চল নামেও পরিচিত) থেকে উদ্ভূত হয়েছে এবং তারা তাদের পৃষ্ঠপোষক "বিন্ধ্যবাসিনী" দেবীর উপাসনা করে।
ঐতিহাসিকভাবে এই উপজাতি লড়াকু মনোভাবের জন্য পরিচিত। কথিত আছে যে এই উপজাতি চৌদ্দ শতকের চৌহান রাজবংশের রাজা রামাই দেবের মাকে আশ্রয় দিয়েছিল। পাইক বিদ্রোহের সময় তারা বীর সুরেন্দ্র সাই এবং মাধো সিংহয়ের পক্ষেও লড়াই করেছিল।
বিনঝাল উপজাতি বনসাস নামে অনেকগুলি অসবর্ণ গোষ্ঠীতে বিভক্ত, যেগুলি হল আমরি, নাগ, খুসাল, ​​দুগুকে, কামাতি, মাহাইঙ্গা, বাঘা, মার্থি এন্ডজা, বেনতাকর, মাঝি ইত্যাদি। এগুলি আবার সূর্য নংশী, নাগ বংশী, হিলচিপ, চৌহান এবং রাজপুতের মতো পুরুষতান্ত্রিক বংশে বিভক্ত।
বেশিরভাগ বিনঝাল পরিবার এককেন্দ্রিক। তারা পিতৃ বংশ এবং পৈতৃক বসবাস রীতি অনুসরণ করে। একই অসবর্ণ "বংশ"তে বিবাহ নিষিদ্ধ। একগামী বিবাহ এদের মধ্যে সাধারণ। আলোচনার মাধ্যমে বিবাহ এদের বিবাহের সবচেয়ে সাধারণ ধরন। তবে জ্ঞাতিভাই-বোনের বিবাহ, ছোট ভাইয়ের স্ত্রীকে বিবাহ, স্ত্রীর বোনকে বিবাহ, পালিয়ে গিয়ে বিবাহ এবং ধরে নিয়ে এসে বিবাহের অনুমতি রয়েছে। বিবাহ বিচ্ছেদ, বিধবার পুনর্বিবাহ ও বিচ্ছেদের পর পুনরায় বিবাহেরও অনুমতি রয়েছে। বরকে বধূর জন্য নগদে পণ দিতে হয়।
তারা মৃত্যুর পর দেহ কবরস্থ করে। তবে ধনীরা দাহকার্য করে।
তাদের কোনও ঐতিহ্যবাহী গ্রাম পরিষদ নেই। গ্রামের প্রবীণরা কেন্দ্রীয় বিরোধের সমাধান করে।
এই উপজাতি হিন্দু দেবদেবীদের পূজা করে। এরা সর্বপ্রাণবাদী বিশ্বাসকেও অনুসরণ করে।
মুন্ডুম নেরিয়াথুম

মুন্ডুম নেরিয়াথুম (মালয়ালম ভাষা: മുണ്ട് നേരിയത്; সেট্টু-মুন্ডু বা মুন্ডু সেট) হল দক্ষিণ-পশ্চিম ভারতের কেরল রাজ্যের মহিলাদের ঐতিহ্যবাহী পোশাক। এটি শাড়ির প্রাচীন রূপের প্রাচীনতম অবশেষ। এটি কেবল দেহের নিচের অংশটি ঢেকে রাখে। মুন্ডুম নেরিয়াথুমে, সর্বাধিক বুনিয়াদি ঐতিহ্যবাহী অংশটি হল "মুন্ডু" বা নিম্নাঙ্গের পোশাক। এটি শাড়ির প্রাচীন রূপ যেটি মালয়ালম ভাষাতে 'থুনি' (কাপড়) হিসাবে চিহ্নিত, এবং "নেড়িয়াথু" হল উর্ধাঙ্গের পোশাক। মুন্ডুম নেরিয়াথুম দুটি কাপড় নিয়ে গঠিত, এবং এর ঐতিহ্যবাহীভাবে পরার ধরনটি হল নেরিয়াথু ব্লাউজের অভ্যন্তরে ভাঁজ করে দেওয়া হয়, বা আধুনিক শৈলীতে বাম কাঁধে "নেরিয়াথু" পরা হয়।
মুন্ডুম-নেরিয়াথুম হল হিন্দু, বৌদ্ধ এবং জৈন সাহিত্যে "সাটিকা" নামে পরিচিত প্রাচীন শাড়ির বিদ্যমান রূপ। মুন্ডু হল প্রাচীন নিম্নাঙ্গের পোশাকের একটি রূপ যেটি অন্তরীয় নামে পরিচিত এবং একটি বিশেষ উপায়ে পরিধান করা হয়। প্রাচীন বৌদ্ধ-জৈন গ্রন্থগুলিতে উল্লিখিত ডান কাঁধ থেকে বাম কাঁধ পর্যন্ত পরা "উত্তরীয়" নামের পাতলা স্কার্ফের আধুনিক রূপান্তরকে নেরিয়াথু বলে অভিহিত করা হয়। এই দুটি পোশাক অবশেষে বর্তমানে কেরালা শাড়ি তে রূপান্তরিত হয়েছে।
মধ্যযুগীয় কেরালা থেকে পাওয়া ম্যুরাল চিত্রগুলিতে মহিলাদের দ্বারা পরিধান করা তিন ধরনের পোশাকের অস্তিত্ব চিত্রিত করা হয়েছে, এর মধ্যে রয়েছে এক-টুকরা মুন্ডুম, অধিক্রমিত কুঁচি সহ এক-কাপড়ের শাড়ি যেটি আজ মোহিনীয়াট্টম নর্তকীদের দ্বারা পরিহিত নীবি শাড়ির অনুরূপ এবং দুই খণ্ডের মুন্ডুম-নেরিয়াথুম পোশাক যা কেরালা শাড়িতে রূপান্তরিত হয়ে গেছে।
সুদ নিষিদ্ধ: পাকিস্তান সুপ্রীম কোর্টের ঐতিহাসিক রায়

সুদ নিষিদ্ধ : পাকিস্তান সুপ্রীম কোর্টের ঐতিহাসিক রায় () দেওবন্দি ইসলামি পণ্ডিত ও পাকিস্তানি বিচারক মুহাম্মদ তাকি উসমানির ইংরেজি ভাষায় রচিত একটি ইসলামি বই। এটি মূলত ১৯৯৯ সালে পাকিস্তানের সুপ্রিম কোর্ট প্রদত্ত একটি ঐতিহাসিক রায়, যার লেখক তাকি উসমানি। ২০০০ সালে এটি বই হিসেবে প্রকাশিত হয়। এই রায়ে প্রমাণ করা হয়েছে ইসলাম ধর্মে ‘সুদ’ সুনিশ্চিতভাবে নিষিদ্ধ। সুদের অপকারিতা ও সুদের পক্ষে যুক্তিসমূহ অসার প্রমাণ করে এই রায়ে সুদবিহীন অর্থনীতির রূপরেখাও তুলে ধরা হয়েছে। ইসলামি পণ্ডিত ও অর্থনীতিবিদ কর্তৃক বইটি পর্যালোচিত হয়েছে এবং অনেক ভাষায় এর অনুবাদ সম্পন্ন হয়েছে।
১৯৯১ সালের সেপ্টেম্বরে পাকিস্তানের দেশে প্রচলিত বেশ কয়েকটি আইনকে ইসলামের বিধিবিধান ও নীতিমালার পরিপন্থী ঘােষণা করে এক রায় প্রদান করে। কারণ সংশ্লিষ্ট আইনসমূহে সুদ লেনদেনের ব্যবস্থা সংযােজিত আছে। কোর্টের নিকট প্রতীয়মান হয় যে, এসব আইনে বর্ণিত সুদ ‘রিবা’র সংজ্ঞার অন্তর্ভুক্ত আর "আল-কুরআন" ‘রিবা’কে নিষিদ্ধ করেছে। ফেডারেল শরীয়াহ কোর্টের উক্ত রায়ের বিরুদ্ধে সুপ্রিম কোর্টে কয়েকটি আপিল দায়ের করা হয়। অধিকাংশ আপিলকারী ও জুরিস-কনসাল্ট এই মর্মে যুক্তি প্রদর্শন করেন যে, সুদ ভিত্তিক বাণিজ্যিক লেনদেন আধুনিক কারবারের উদ্ভাবন। এ সব লেনদেনের ইতিহাস ৪০০ শত বছরের বেশি নয়। সুতরাং এসব লেনদেন "আল-কুরআনে" বর্ণিত ‘রিবা’র আওতায় পড়ে না। তার ওপর "আল-কুরআনে" আরােপিত রিবার নিষেধাজ্ঞা আধুনিক কালের ইন্টারেস্ট ভিত্তিক লেনদেনের ওপর প্রযােজ্য নয়। এই মতের সমর্থনে ইন্টারেস্ট নিষিদ্ধ হওয়ার বিরুদ্ধে বিভিন্নমুখী পাঁচ ধরনের যুক্তি উপস্থাপন করা হয়।
এসব বিষয় সমাধান করার লক্ষ্যে বেশ কয়েকজন শরীয়াহ বিশেষজ্ঞ, বিশিষ্ট অর্থনীতিবিদ, প্রখ্যাত ব্যাংকার, হিসাব বিজ্ঞান বিশারদ এবং আধুনিক কারবার প্রতিনিধিকে জুরিস কনসাল্ট হিসেবে আমন্ত্রণ জানিয়েছিল আদালত। তারা নিজ নিজ বিষয়ে বিশেষজ্ঞ হিসেবে আদালতকে সহযাগিতা করেছেন। আপিলগুলাের মৌলিক বিষয় একই ধরনের হওয়ায় সবক’টি আপিলের শুনানি এক সাথে করা হয়েছে এবং ১৯৯৯ সালে একটি রায়ের মাধ্যমে সবগুলাে আপিলের নিষ্পত্তি করা হয়।
এই গ্রন্থ বা রায়ে ২৫১টি ধারার উল্লেখ আছে। সর্বশেষে আদালতের একটি আদেশ সংযুক্ত করা হয়েছে। এতে আপিলকারীদের প্রধান ৫টি যুক্তি নিয়ে বিস্তারিত আলোচনা করে যুক্তিগুলো অসার প্রমাণ করা হয়েছে। গ্রন্থের প্রধান আলোচ্য বিষয়সমূহ হল:
এই গ্রন্থ বা রায়ে বিস্তারিতভাবে লিপিবদ্ধ কারণসমূহের প্রেক্ষিতে আদালত এ মর্মে ঘোষণা দেয় যে,
যেসব ইসলামি পণ্ডিত ও অর্থনীতিবিদ উক্ত গ্রন্থ বা রায়ে একমত হয়েছেন তাদের মধ্যে রয়েছেন:
গ্রন্থটি রচনায় লেখক ইসলামি সূত্রের পাশাপাশি প্রচুর গবেষণা পত্র, সাময়িকী, অভিসন্দর্ভ, বিশ্বকোষ, ধর্মতাত্ত্বিক, ইতিহাস ও প্রামাণ্যগ্রন্থের উদ্বৃতি দিয়েছেন। তার মধ্যে রয়েছে:
কেরল শাড়ি

কেরল শাড়ি (সেট-শাড়ি) () হল ভারতের কেরল রাজ্যের মহিলাদের পোশাক।
এটি এমন একটি পোশাক যেটি "মুন্ডুম নেরিয়াথুমের" সাথে সাদৃশ্যপূর্ণ, যদিও বিশুদ্ধ সংজ্ঞা দ্বারা এটিকে আসল মুন্ডুম নেরিয়াথুম হিসাবে বিবেচনা করা হয় না। ঐতিহ্যবাহী মুন্ডুম নেরিয়াথুমে দুই খণ্ড কাপড় থাকে, যেখানে কেরালা শাড়িটি দুই খণ্ড মুন্ডুম নেরিয়াথুম ব্যবহার করে নীবি বন্ধ শাড়ির শৈলীতে পরিধান করার সাথে সাদৃশ্যপূর্ণভাবে পরা হয়। অন্যথায় কেরলের শাড়িটি মুন্ডুম নেরিয়াথুমের সাথে সাদৃশ্যপূর্ণ এবং প্রায়শই মালয়ালি মহিলারা প্রায়, যেমন ছিল তেমনই মুন্ডুম নেরিয়াথুম হিসাবে পরিধান করেন।
মধ্যযুগীয় কেরালার পাওয়া ম্যুরাল চিত্রগুলিতে মহিলাদের দ্বারা পরিধান করা তিন ধরনের পোশাকের অস্তিত্ব চিত্রিত করা হয়েছে, এর মধ্যে রয়েছে এক-খণ্ড কাপড় মুন্ডুম, অধিক্রমিত কুঁচিযুক্ত এক-খণ্ডের শাড়ি যেটি আজকের মোহিনীয়াট্টম নর্তকীদের দ্বারা পরিহিত নীবি বন্ধ শাড়ির অনুরূপ এবং দুই-খণ্ডের মুন্ডুম-নেরিয়াথুম পোশাক যা কেরালা শাড়িতে পরিবর্তিত হয়ে দাঁড়িয়েছে।
কেরালা শাড়িকে মালয়ালি সম্প্রদায়ের মহিলাদের সাংস্কৃতিক পোশাক হিসাবে বিবেচনা করা হয়। কেরালীয় মহিলাদের অন্যথায় সরল সাদা মুন্ডুম নেরিয়াথুমের সাথে বিপরীত সোনালি পাড়ের চারুতা এবং আবেদন মালয়ালি মহিলাদের প্রতীক হয়ে দাঁড়িয়েছে। ওনাম উৎসবের সময়, শুধু কেরল নয়, ভারতের অন্যান্য অঞ্চলেও শাড়িটি সবাই পছন্দ করে। 
মুন্ডুম নেরিয়াথুমের ঐতিহ্যবাহী এবং আধুনিক উভয় শৈলীর চিত্র ভারতীয় চিত্রকর রাজা রবি বর্মার চিত্রগুলিতে ফুটিয়ে তোলা হয়েছে। মুন্ডুম নেরিয়াথুমকে বিভিন্ন চিত্রকলায় রূপান্তরিত করা হয়েছিল, মহাভারতের শকুন্তলাকে চিত্রিত করা হয়েছিল 'নীবি বন্ধ শাড়ি'তে। তাঁর একটি চিত্রায়নে, ভারতীয় উপমহাদেশকে নীবি শাড়ি পরিহিত একজন মা হিসাবে দেখানো হয়েছিল।
Kerala Latest Saree designs
অমৃতা প্রকাশ

অমৃতা প্রকাশ একজন ভারতীয় চলচ্চিত্র অভিনেত্রী এবং মডেল। তিনি চার বছর বয়সে তাঁর অভিনয় জীবন শুরু করেছিলেন, এবং বলিউড এবং মালায়ালাম উভয় ছবিতে অভিনয় করেছেন। এরপর থেকে তাকে বলিউড ছবি, টিভিসি এবং টেলিভিশন রিয়েলিটি এবং ফিকশন অনুষ্ঠানে অনেকবার দেখা যায়। তাকে সর্বশেষ সোনি টিভির প্রশংসিত অনুষ্ঠান পাটিয়ালা বেবস ধারাবাহিকে ইশার চরিত্রে অভিনয় করতে দেখা গিয়েছে।
অমৃতা মুম্বাই বিশ্ববিদ্যালয় থেকে বাণিজ্য ও ব্যবসা স্নাতকোত্তর ডিগ্রি অর্জন করেন।
অমৃতা বিজ্ঞাপনের মাধ্যমে চার বছর বয়সে কর্মজীবন শুরু করেছিলেন। তার প্রথম টিভিসি ছিল কেরালার একটি স্থানীয় জুতোর সংস্থার হয়ে। এরপরে, শৈশবকালীন সময়ে তিনি রসনা, রাফেলস লেইস, গ্লুকন-ডি, ডাবর প্রভৃতি বিশিষ্ট ব্র্যান্ডের জন্য ৫০টিরও বেশি বিজ্ঞাপন করেছেন।
তিনি দীর্ঘ দুই বছরের জন্য লাইফবয় সাবান প্যাকেজিংয়ের মুখ ছিলেন। সম্প্রতি তাকে সানসিল্ক, গিটস প্রসেসড ফুডস ইত্যাদির বিজ্ঞাপনে দেখা গেছে।
৯ বছর বয়সে টেলিভিশনে একটি নাটকে গৌতমী গডগিলের ভাগ্নির চরিত্রে অভিনয়ের মাধ্যমে তাঁর অভিনয় জীবন শুরু হয়েছিল। ঠিক তারপরই তাঁকে স্টার প্লাসে প্রায় ৫ বছর ধরে বাচ্চাদের কার্টুন ফক্স কিডস-এ সঞ্চালনা করতে দেখা গিয়েছিন, বিশেষত বাচ্চাদের মধ্যে তার মিস ইন্ডিয়া চরিত্রটি অত্যন্ত জনপ্রিয় হয়েছিলেন।
২০০১ অনুভব সিনহার তুমি বিন ছবিতে মূল চরিত্রে অভিনয়ের মাধ্যমে তিনি জনপ্রিয়তা লাভ করেছিলে, যেটি তাঁর প্রথম ছবি ছিল।
রশ্মি সহতা

রশ্নি সহতা হলেন একজন অভিনেত্রী যিনি কালার্স বাংলার শক্তি-অস্তিত্ব এক এহসাস কি ধারাবাহিকে সুরভী চরিত্রে অভিনয় করেছেন।
রিনা কাপুর

রীনা কাপুর হলেন একটি ভারতীয় চলচ্চিত্র এবং টিভি অভিনেত্রী, যিনি রাজশ্রী প্রোডাকশনের জনপ্রিয় টেলিভিশন ধারাবাহিক রেহনে ওয়ালি মেহলোঁ কি-তে অভিনয় করেছিলেন। ধারাবাহিকটি সাহারা ওয়ান চ্যানেলে ১৩৮৭ পর্ব সম্পন্ন করেছিল। তিনি ধারাবাহিকটি তে রানি ও পরী চরিত্রে সবচেয়ে বেশি পরিচিত। বিষ্ণু পুরাণ, জয় গঙ্গা মাইয়া, রাধাকৃষ্ণ এবং আরও অনেক ভক্তিমূলক ধারাবাহিকে তিনি গুরুত্বপূর্ণ ভূমিকাতে অভিনয় করেছেন।
এক চিলতে-ভিত্তিক ব্যবস্থা

একটি এক চিলতে-ভিত্তিক ব্যবস্থা (ইংরেজি ভাষায় System on a chip "সিস্টেম অন আ চিপ", সংক্ষেপে SoC "এসওসি" বা "সক") এক ধরনের সমন্বিত বর্তনী যাতে একটি পরিগণক যন্ত্র তথা কম্পিউটারের বা অন্য কোনও ইলেকট্রনীয় ব্যবস্থার সমস্ত বা সিংহভাগ উপাদান যন্ত্রাংশ সমন্বিত করা থাকে। প্রায় সর্বদাই এগুলিতে একটি কেন্দ্রীয় প্রক্রিয়াজাতকরণ ইউনিট (সিপিইউ), স্মৃতি (মেমরি), তথ্য-উপাত্ত প্রবিষ্টকরণ ও বহির্গতকরণ মুখ (পোর্ট) ও গৌণ উপাত্ত ভাণ্ডার উপস্থিত থাকে। এগুলির পাশাপাশি প্রায়শই বেতার মোডেম ও চিত্রলৈখিক প্রক্রিয়াজাতকরণ অংশ (গ্রাফিক প্রসেসিং ইউনিট) থাকতে পারে। এই সবগুলি উপাদান একটি মাত্র সিলিকন অধোস্তর বা অণুচিলতের উপরে সংযোজিত বা সমন্বিত করা হয়। এছাড়া এটিতে সাংখ্যিক (ডিজিটাল), সদৃশ (অ্যানালগ), মিশ্র এবং প্রায়শই বেতার কম্পাংক সংকেত প্রক্রিয়াজাতকরণ কার্যাবলী অন্তর্ভুক্ত থাকতে পারে; নতুবা এটিকে কেবলমাত্র একটি ব্যবহারিক অণুপ্রক্রিয়াজাতকারক (অ্যাপ্লিকেশন প্রসেসর) গণ্য করা হতে পারে।
উচ্চ-কর্মদক্ষতাবিশিষ্ট এক চিলতে-ভিত্তিক ব্যবস্থাগুলিকে প্রায়শই নিবেদিত ও ভৌতভাবে বিচ্ছিন্ন স্মৃতি (মেমরি) ও গৌণ উপাত্ত ভাণ্ডার (সেকন্ডারি স্টোরেজ, প্রায় সর্বদাই এলপিডিডিআর, বৈশ্বিক ফ্ল্যাশ ভাণ্ডার কিংবা ইএমএমসি) চিলতের সাথে যুগ্মায়িত করা হয়। এগুলিকে এক চিলতে-ভিত্তিক ব্যবস্থাটির উপরে একটি স্তরে বসানো হতে পারে, যে বিন্যাসটিকে গাঁটের উপর গাঁট (প্যাকেজ অন প্যাকেজ, সংক্ষেপে পিওপি) বিন্যাস নাম দেওয়া হয়। অথবা এগুলিকে এক চিলতে-ভিত্তিক ব্যবস্থাটির সন্নিকটে স্থাপন করা হতে পারে। অধিকন্তু, এক চিলতে-ভিত্তিক ব্যবস্থাগুলি পৃথক বেতার মোডেম ব্যবহার করতে পারে।
সাধারণ ঐতিহ্যবাহী মাতৃপাত-ভিত্তিক (মাদারবোর্ড) ব্যক্তিগত পরিগণক যন্ত্র (পার্সোনাল কম্পিউটার) স্থাপত্যে কাজ অনুযায়ী যন্ত্রাংশগুলিকে পৃথক করা হয় এবং একটি কেন্দ্রীয় আন্তঃপৃষ্ঠতলবিশিষ্ট বর্তনীর পাতের মাধ্যমে এগুলিকে সংযুক্ত করা হয়। এই কেন্দ্রীয় বর্তনী পাতটিকে মাতৃপাত (মাদারবোর্ড) বলা হয়, যেগুলিতে "অপত্য" যন্ত্রাংশ পাতগুলি সংযুক্ত থাকে। এক চিলতে-ভিত্তিক ব্যবস্থাগুলি এর বিপরীত ধরনের একটি ব্যবস্থা। যেখানে মাতৃপাতে অপসারণযোগ্য বা প্রতিস্থাপনযোগ্য যন্ত্রাংশগুলিকে ধারণ করে বা সংযুক্ত করে, তার বিপরীতে এক চিলতে-ভিত্তিক ব্যবস্থাতে এই সমস্ত যন্ত্রাংশগুলি একটিমাত্র সিলিকন চিলতের উপরে অবস্থিত সমন্বিত বর্তনীতে সমন্বিত করা হয়। একটি এক চিলতে-ভিত্তিক ব্যবস্থাতে সাধারণত একটি কেন্দ্রীয় প্রক্রিয়াজাতকারক অংশ, চিত্রলৈখিক অংশ ও স্মৃতি অংশ সমন্বিত করা হয়। এছাড়া এগুলি গ্রথিত ব্যবস্থা যেমন ওয়াইফাই রাউটার ও বস্তুসমূহের আন্তর্জাল (ইন্টারনেট অভ থিংস), ইত্যাদিতে প্রায়শই ব্যবহার করা হয়।
অতুলকৃষ্ণ মিত্র

অতুলকৃষ্ণ মিত্র একজন কলকাতার শ্রেষ্ঠ লেখক, সম্পাদক এবং নাট্যকার ছিলেন।
অবিভক্ত ভারতের কলকাতায় ২২ নভেম্বর ১৮৫৭ সালে অতুলকৃষ্ণ মিত্র জন্মগ্রহণ করেন। সিপাহী বিদ্রোহের সময় অতুলকৃষ্ণ এর পরিবার কলকাতা ছেড়ে কোন্নগরে বসবাস শুরু করেন। অতুলকৃষ্ণ গ্রামেরই বঙ্গবিদ্যালয়ে পড়াশোনা করেন । কলকাতা এবং মামার বাড়ির কাছে ইংরেজি-সাহিত্য, ইতিহাস প্রভৃতি বিষয়ে শিক্ষা গ্রহণ করেন ।
তরুণ বয়সেই তৎকালীন বিখ্যাত নাট্যকারীদের অভিনয় দেখে উৎসাহিত হয়ে সমবয়স্ক কয়েকজন তরুণকে নিয়ে অপেশাদারী নাট্যদল তৈরি করেন এবং অভিনয়ের জন্য পাগলিনী নামে একটি নাটক রচনা করেন। উনিশ শতকের শেষের দিকে এবং বিশ শতকের গোড়ার দিকে তিনি সংক্ষিপ্ত গীতিনাট্য রচনা করেছিলেন। ১৮৭৭-১৮৮০ সালে তাঁর রচিত কয়েকটি গীতিনাট্য ন্যাশানাল থিয়েটারে অভিনীত হয়েছিল। ১৮৮৭ সালে এমারেল্ড থিয়েটার প্রতিষ্ঠিত হয়েছিল সেখানে তাঁর রচিত বহু নাটক মঞ্চস্থ হয়েছিল । পরে তিনি ওই থিয়েটারের ম্যানেজার হয়ে যান । তিনি আন্দোলন মাসিক পত্রিকার সম্পাদক ছিলেন এছাড়া তিনি ১৮৯৬ সালে সাপ্তাহিক বসুমতীর প্রতিষ্ঠার সময় থেকে পরিচালনার দায়িত্ব পেয়েছিলেন। ১৯১১ সালে মিনার্ভা ও কোহিনূর থিয়েটারের গীতিনাট্যকার ছিলেন।
অতুলকৃষ্ণ অপেরা-গীতিনাট্যের ইতিহাসে উল্লেখযোগ্য ছিলেন । তিনি গীতিনাট্যকার হিসাবেই খ্যাতি অর্জন করেন। সংলাপধর্মী দ্বৈতসংগীত রচনাতে তিনি সিদ্ধহস্ত ছিলেন। তিনি ৪০ টি নাটক রচনা করেন। অপরেশচন্দ্র মুখোপাধ্যায় তাঁর প্রসঙ্গে বলেছেন : "অতুলবাবুর অপেরা লিখিবার হাত ছিল খুব ভাল। তিনি শিরী-ফারহাদ হইতে আরম্ভ করিয়া মিনার্ভায় যে কয়খানি বই দিয়াছিলেন তার এক খানিও ফেল হয় নাই"। এছাড়া তিনি চিত্রশালা নামে একখানি উপন্যাস রচনা করেন এবং বঙ্কিমচন্দ্রের দেবী চৌধুরাণী এবং কপাল কুন্ডলার নাট্যরূপ দান করেছিলেন ।
মরিয়ম আওরঙ্গজেব

মরিয়ম আওরঙ্গজেব ( ) হলেন একজন পাকিস্তানি রাজনীতিবিদ যিনি পাকিস্তানের পাকিস্তানের জাতীয় পরিষদের সদস্য এবং পাকিস্তান মুসলিম লীগ (এন) রাজনৈতিক দলের বর্তমান মুখপাত্র।
তিনি পাকিস্তানের কেন্দ্রীয় তথ্য ও সম্প্রচার মন্ত্রণালয়ের মন্ত্রী পদে ২০১৮ সালের এপ্রিল থেকে মে পর্যন্ত আব্বাসি মন্ত্রিসভায় দায়িত্ব পালন করেছেন।
এর আগে ২০১৬ সালের অক্টোবর থেকে ২০১৭ সালের জুলাই পর্যন্ত তৃতীয় শরীফ মন্ত্রীসভায় এবং ২০১৭ সালের আগস্ট থেকে ২০১৮ সালের এপ্রিল অবধি আব্বাসি মন্ত্রীর দায়িত্ব পালন করেছিলেন।
মরিয়ম আওরঙ্গজেব পাকিস্তানি রাজনীতিবিদ তাহির আওরঙ্গজেব ও আশরাফ দম্পতির ঘরে জন্মগ্রহণ করেছিলেন।
তিনিইসলামাবাদের ফেডারেল গভর্নমেন্ট কলেজ থেকে স্নাতক ডিগ্রি অর্জন করেছিলেন এবং কায়েদ-আজম বিশ্ববিদ্যালয় থেকে অর্থনীতিতে এমএ ডিগ্রি অর্জন করতে গিয়েছিলেন। পরে তিনি লন্ডনে চলে যান এবং সেখানে তিনি কিংস কলেজ লন্ডন থেকে পরিবেশ ও উন্নয়ন নীতি বিষয়ে স্নাতকোত্তর ডিগ্রি অর্জন করেছিলেন। <ref name="thenews/30may2013"></ref>
রাজনীতিতে প্রবেশের আগে তিনি ডাব্লিউডাব্লিউএফ পাকিস্তানে কর্পোরেট সম্পর্কের প্রধান হিসাবে কাজ করেছিলেন। তিনি ২০১৩ সালে লীড পাকিস্তানের বোর্ড সদস্য হিসাবেও দায়িত্ব পালন করেছিলেন। 
আওরঙ্গজেব ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-(এন) এর প্রার্থী হিসাবে জাতীয় সংসদে নির্বাচিত হয়েছিলেন।
তাহিরা আওরঙ্গজেব

তাহিরা আওরঙ্গজেব ( ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি ২০০৮ সালের মার্চ থেকে ২০১৮ সালের মে পর্যন্ত জাতীয় সংসদ সদস্য ছিলেন।
তিনি মরিয়ম আওরঙ্গজেবের মা। মি. আশরাফের সাথে তার প্রথম বিবাহ হয়েছিল। রাজনীতিতে প্রবেশের পরে তিনি তার প্রথম স্বামীকে তালাক দিয়েছিলেন এবং পিএমএল-এন দলের একজন রাজনীতিবিদকে বিয়ে করেছিলেন। 
তিনি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন)-এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। 
২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসেবে তিনি জাতীয় সংসদে পুনরায় নির্বাচিত হয়েছিলেন।
তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে জাতীয় সংসদে তৃতীবারের মত নির্বাচিত হয়েছিলেন।
মেহনাজ আজিজ

মেহনাজ আকবর আজিজ হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।
মেহনাজ আজিজ কায়েদ-ই-আজম বিশ্ববিদ্যালয় থেকে নৃবিজ্ঞানে স্নাতকোত্তর এবং সাসেক্স বিশ্ববিদ্যালয় থেকে জেন্ডার অ্যান্ড ডেভেলপমেন্ট স্টাডিজে আরও একটি স্নাতকোত্তর ডিগ্রি অর্জন করেছিলেন।
তিনি ২০১৮ সালের পাকিস্তানের সাধারণ নির্বাচনে এনএ-৭৭ (নারোয়াল -১) আসন থেকে পাকিস্তান মুসলিম লীগ (এন) (পিএমএল-এন)-এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। তিনি ১০৬,৩৬৬ টি ভোট পেয়ে মুহাম্মদ তারিক আনিসকে পরাজিত করেছিলেন।
তিনি চাইল্ডস গ্লোবাল নেটওয়ার্ক পাকিস্তানের প্রধান নির্বাহী ও প্রতিষ্ঠাতা পরিচালিকা।
শ্যু শিন

শ্যু শিন (; জন্ম ৮ই জানুয়ারি, ১৯৯০) একজন চীনা পেশাদার টেবিল টেনিস খেলোয়াড়। ২০২১ সালের মার্চ মাসের তথ্য অনুযায়ী তিনি বিশ্বের ২য় সেরা খেলোয়াড় ছিলেন। এর আগে ২০১৩ সালের জানুয়ারি মাসে তিনি বিশ্বের ১ নম্বর খেলোয়াড়ের মর্যাদাক্রম অর্জন করেছিলেন। তিনি ২০১৪ সালের মার্চ থেকে ২০১৫ সালের ফেব্রুয়ারি টানা এক বছর বিশ্বের ১ নম্বর খেলোয়াড় ছিলেন। ২০২০ সাল শেষে তিনি পেশাদারী খেলোয়াড় জীবনে সব মিলিয়ে প্রায় ১৬ মাস বিশ্বের ১ নম্বর খেলোয়াড় ছিলেন।
শ্যু শিন টেবিল টেনিসের বার্ষিক বিশ্ব সফরগুলিতে এ পর্যন্ত ১৭টি একক শিরোপা জয় করেছেন। তিনি ২০১৩ ও ২০১৪ সালে পরপর দুই বছর বর্ষ সমাপনী শিরোপা জেতেন। এছাড়া তিনি ৩ বার পুরুষ দ্বৈত শ্রেণীতে, ২ বার মিশ্র দ্বৈত শ্রেণীতে ও ৫ বার দলগত প্রতিযোগিতা বিশ্ব শিরোপা জয় করেছেন। মা লুং ও চাং চিখো-র সাথে একত্রে তিনি ব্রাজিলের রিউ দি জানেইরুতে অনুষ্ঠিত ২০১৬ সালের গ্রীষ্মকালীন অলিম্পিক ক্রীড়া প্রতিযোগিতায় টেবিল টেনিসের দলগত স্বর্ণ পদকটি বিজয় করেন।